text: Udstilling for raceduer
  16 januar 2011 kl. 17.09
  Hvilken due har den smukkeste fjerpragt? Det er et af spørgsmålene som bliver besvaret på weekendes racedueudstilling, hvor der er præmier til de bedste duer.
  Entusiaster fra Danmark, Norge, Sverige, Tyskland og en række andre europæiske lande udstiller i denne weekend deres raceduer i Fredericia Messecenter.
  Formålet med udstillingen er ifølge Dansk Racedueforening at fremme interessen for opdræt af duer både som sport og som hobby
  Duerne står op og ned i hallen klar til at blive beskuet. I løbet af weekenden er der også intern konkurrence mellem udstillerne, hvor der er kåringer af duer i forskellige kategorier, alt efter race.
  